Document ID: /roh_data/filtered/fineweb-2-filterrobots_roh.jsonl.gz/51097

Il plan dal clima ch’ils Verds svizzers han approvà la sonda - prevesa che la Svizra vegn neutrala al clima fin il 2030, e davent dal 2040 positiv al clima. Per dumagnar la crisa dal clima dovria ina midada fundamentala da la societad e da l'economia, tenor la partida verda Svizra.
Cuntanscher questas finamiras vulan ils Verds tranter auter, cun scumandar davent dal 2025 tut ils vehichels novs che dovran combustibels fossils sco benzin u diesel. Er en quatter onns duai esser a fin cun novs stgaudaments d’ieli.
Trais parolas Na per votaziuns dal mars
Ultra da quai han ils Verds svizzers decidì la sonda las parolas per las votaziuns dals 7 da mars. Els din trais giadas NA – a l'iniziativa per scumandar da cuvrir la fatscha, a la lescha davart l'e-ID ed a la cunvegna economica tranter ils stadis da l'EFTA e l'Indonesia.